**УТОЧНЕНИЯ ПО ОТЧИТАНЕ НА ЕЛЕКТРОННИ РЕЦЕПТИ В XML ФАЙЛА НА АПТЕКИТЕ**

Във връзка със стартиране на процеса по издаване на рецепти с рецептурна бл. МЗ-НЗОК № 5 или бл. МЗ-НЗОК № 5А по електронен път (електронна рецепта), уточняваме следното:

В случаите на издадена и изпълнена електронна рецепта, в електронния отчет на аптеките (XML файл) следва да се попълва:

- в поле „ambSheetPrescriptionNo“ - „Национален референтен номер (НРН)“, генериран от НЗИС по електронна рецепта, издадена от медицинския софтуер на общопрактикуващите лекари/лекарите специалисти;

- в поле „prescriptionNo“ - „Национален референтен номер (НРН) на отпускане“, генериран от НЗИС изпълнена електронна рецепта, подадена към НЗИС от аптечния софтуер;

- в поле „doctorSpecialty“ – стойността трябва да е „00“, когато електронната рецепта е издадена от общопрактикуващ лекар от „Индивидуална практика за първична извънболнична медицинска помощ (3, 4 и 5 символ от РЗИ номер на практиката е „111“) или от „Групова практика за първична извънболнична медицинска помощ (3, 4 и 5 символ от РЗИ номер на практиката е „113“).